**Patvirtinta**

Šiaulių universiteto Socialinės gerovės ir negalės studijų

fakulteto tarybos posėdyje 2014 m. spalio 28 d.,

protokolo Nr. SGNSTP05.

SGNS fakulteto tarybos pirmininkas

doc. dr. ALGIRDAS ALIŠAUSKAS

**Šiaulių universitetas**

**Ugdymo mokslų ir socialinės gerovės fakultetas**

**PEDAGOGINIŲ STUDIJŲ BAIGIAMOJO DARBO REGLAMENTAS**

**I. BENDROSIOS NUOSTATOS**

1.1. Pedagoginių studijų baigiamojo darbo (toliau – PSBD) reglamentas (toliau – Reglamentas) nustato Šiaulių

universiteto (ŠU) Ugdymo mokslų ir socialinės gerovės fakulteto (UMSGF) pirmos pakopos (bakalauro)

pedagogus rengiančių nuolatinių ir ištęstinių studijų programų studentų, išlyginamųjų kursų ir/ ar laisvųjų

klausytojų (toliau – Studentų) pedagoginių studijų baigiamojo darbo rengimo ir gynimo tvarką ir pagrindines

sąvokas.

1.2. Reglamentas skelbiamas ŠU UMSG fakulteto tinklapyje; fakulteto katedrų ir Studijų kokybės centro tinklapiuose ir viešinamas kt. studentams ir dėstytojams prieinamais būdais.

1.3. Reglamentas parengtas remiantis

* studijas ir pedagogų rengimą reguliuojančiais Lietuvos Respublikos teisės aktais:

1.3.1. *LR Mokslo ir studijų įstatymas*, LR Seimas, 2009-04-30, Nr. XI-242;

1.3.2. *Laipsnį suteikiančių pirmosios pakopos ir vientisųjų studijų programų bendrųjų reikalavimų*

*aprašas*. LR ŠMM 2010-04-09 d. isak. Nr. V-501;

1.3.3.*Pedagogų rengimo reglamentas***,** LR ŠMM 2012-12-17 įsak. Nr. V- 1742;

1.3.4. *Švietimo ir ugdymo studijų krypčių aprašas*. Projektas, Studijų kokybes vertinimo centras, 2014;

* kvalifikacinius reikalavimus pedagogams ir švietimo pagalbos specialistams reglamentuojančiais dokumentais:

1.3.5. *Mokytojo profesijos kompetencijos aprašas*, LR ŠMM 2007-01-15 įsak. Nr. 54;

1.3.6. *Mokyklos specialiojo pedagogo bendrieji pareiginiai nuostatai*, LR ŠMM 2005-12-29 įsak. Nr. 2676;

1.3.7. *Logopedų, dirbančių mokyklose, bendrieji pareiginiai nuostatai,* 2006. (Žin., 2006, Nr. 39-1421).

1.3.8. *Socialinio pedagogo kvalifikaciniai reikalavimai ir pareiginė instrukcija*(Žin., 2002, Nr. 24-896;

2010, Nr. 2-79; 2011, Nr. 14-628; 2012, Nr. 98-5007);

* studijas Šiaulių universitete reglamentuojančiais dokumentais:

1.3.9. *Šiaulių universiteto Studijų nuostatai*, 2013;

1.3.10. *Baigiamųjų darbų rengimo ir gynimo tvarkos aprašo bendrieji principai.* ŠU rektoriaus 2013-

07-08 įsak. Nr. V-497;

1.3.11. *Pirmosios* *pakopos studijų programų sudarymo bendrieji principai.* ŠU rektoriaus 2013-07-03 įsak.

Nr. V-488.

1.3.12. *Studijų rezultatų įskaitymo tvarka Šiaulių universitete*. ŠU rektoriaus 2013-07-04. įsak. Nr. V-

492;

1.3.13. *Šiaulių universiteto akademinių skolų likvidavimo, atsiskaitymų atidėjimo, egzaminų perlaikymo*

*geresniam pažymiui tvarka*. ŠU laikinojo rektoriaus 2013-11- 25 d. įsak. Nr. V-737.

1.3.14. *Šiaulių universiteto studijų apeliacijų nuostatai*. ŠU rektoriaus 2011-11-21 įsak. Nr. V-131.

* tarptautinėmis aukštojo mokslo ir mokytojų rengimo principinėmis nuostatomis:

1.3.15. *Bendrieji europiniai principai mokytojų kompetencijoms ir kvalifikacijoms* (2005)[[1]](#footnote-1);

1.3.16. Europos Parlamento ir Tarybos rekomendacija (2008 m. balandžio 23 d.) dėl Europos mokymosi

visą gyvenimą kvalifikacijų sąrangos kūrimo*[[2]](#footnote-2)* ir kt.

**II. ESMINĖS SĄVOKOS**

2.1. *Pedagogikos studijų baigiamasis darbas* – tai originalus, savarankiškai parengtas kvalifikacinis darbas,

atitinkantis esminius mokslo darbams keliamus reikalavimus; savo turiniu – tai studento mokymosi pasiekimus

- įgytas pedagogo kompetencijas įrodantis analitinio pobūdžio darbas, pedagogo kvalifikacijai įgyti privalomų

pedagogikos dalykų ciklo dalis pedagogus rengiančiose studijų programose*.* Sėkmingai baigus pedagogikos

dalykų studijas ir apgynus PSBD, pripažįstama / suteikiama *pedagogo kvalifikacija.* PSBD netapatinamas su

bakalauro baigiamuoju darbu ir nesuteikia bakalauro laipsnio[[3]](#footnote-3).

2.2. *Kvalifikacija* – oficialus įvertinimo ir patvirtinimo proceso rezultatas, gaunamas kompetentingai įstaigai

nustačius, kad asmens mokymosi pasiekimai atitinka nustatytus standartus[[4]](#footnote-4).

*Mokymosi pasiekimai* – tai, ką besimokantysis žino, supranta ir sugeba daryti pasibaigus mokymosi procesui;

jiems apibrėžti vartojami terminai „žinios“, „gebėjimai“ ir „kompetencija“.

*Žinios* – tai, ko pasiekta mokymosi metu įsisavinant informaciją, su darbo arba studijų sritimi susijusių faktų,

principų, teorijų ir praktikos visuma. Europos kvalifikacijų sąrangos kontekste žinios apibūdinamos kaip

teorinės ir (arba) faktinės.

*Gebėjimai* – gebėjimas taikyti žinias ir naudoti praktinę patirtį atliekant užduotis ir sprendžiant problemas.

Europos kvalifikacijų sąrangos kontekste gebėjimai apibūdinami kaip pažintiniai (įskaitant loginio, intuityviojo

ir kūrybinio mąstymo naudojimą) ir praktiniai (įskaitant metodų, medžiagų, priemonių naudojimą);

*Kompetencija* – įrodytas gebėjimas naudoti žinias, gebėjimus, asmeninius, socialinius ir (arba) metodinius

gebėjimus dirbant, studijuojant ir siekiant profesinio bei asmeninio tobulėjimo. Europos kvalifikacijų sąrangos

kontekste „kompetencija“ apibrėžiama vertinant atsakomybę ir savarankiškumą[[5]](#footnote-5).

2.3. *Studentas* (išlyginamųjų kursų studentas ir /ar laisvasis klausytojas – toliau *Studentas*)*, rengiantis pedagogikos*

*studijų baigiamąjį darbą* – asmuo, studijuojantis pirmosios pakopos pedagogus rengiančią studijų programą,

kurios sudėtinė dalis – pedagogikos studijų baigiamasis darbas.

2.4. *Pedagogikos studijų baigiamojo darbo vadovas* – dėstytojas, turintis ne žemesnį kaip edukologijos magistro

arba daktaro mokslinį laipsnį , arba kitos mokslo srities atstovas, pastaruosius penkerius metus dirbantis

pedagoginį darbą ir aktyviai publikuojantis edukologijos krypties darbus.

2.5. *Pedagogikos studijų baigiamojo darbo recenzentas –* dėstytojas ar mokytojas, turintis ne žemesnį kaip

(edukologijos, pedagogikos ar kt. krypties) bakalauro laipsnį.

2.6. *Pedagogikos studijų baigiamųjų darbų kvalifikacinė komisija*  – dėstytojai, turintys edukologijos, pedagogikos

magistro arba daktaro mokslinius laipsnius.

2.7. *Plagijavimas* – svetimo teksto, publikuoto popierine ar elektronine forma, naudojimas be išsamios nuorodos

į šaltinį arba su nuoroda, kai svetimo teksto apimtis ir pobūdis daro abejotiną darbo, kūrinio ar vienos arba

kelių jo sudėtinių dalių savarankiškumą[[6]](#footnote-6).

**III. PSB DARBŲ RENGIMO IR GYNIMO TVARKA SGNS fakultetE**

3.1. ŠU SGNS fakultete pedagogikos dalykų blokus pedagogus rengiančiose studijų programose *Specialioji*

*pedagogika*, *Socialinė pedagogika*, *Sveikatos edukologija* sudaro

1) *pedagogikos teorijos studijų dalykai*, kurių bendra apimtis 30 kr.:

* *Bendroji psichologija*;
* *Raidos ir pedagoginė psichologija*;
* *Bendroji ir specialioji pedagogika 1* (bendrojo ir specialiojo ugdymo pagrindai);
* *Bendroji ir specialioji pedagogika 2* (bendroji mokymo teorija ir mokinių, turinčių specialiųjų ugdymosi poreikių, mokymo ypatumai);
* *Bendroji ir specialioji pedagogika 3* (bendroji auklėjimo teorija ir mokinių, turinčių specialiųjų ugdymosi poreikių, auklėjimo ypatumai);
* *Socialinė pedagogika*;
* *Pedagogikos studijų baigiamasis darbas;* 2) *pedagoginės praktikos* (pagal studijų programą), kurių apimtis *– 30 kr.[[7]](#footnote-7)*

3.2. PSB darbu užbaigiamos pedagogikos dalykų studijos (60 kr., iš kurių PSBD parengti skiriami 3 kreditai – 80

studento darbo valandų)[[8]](#footnote-8). Siekiant kad studentai galėtų kryptingai ugdytis ir PSB darbe refleksyviai įsivertinti

įgytas pedagogines kompetencijas, rekomenduojama, kad praktikų vadovai parengtų orientuotų į galimas PSBD temas praktinių pedagoginių kompetencijų ugdymosi užduotis, kurias studentai atliktų praktikų metu.

3.3. PSBD gali rengti ir ginti pirmosios pakopos nuolatinių, ištęstinių studijų ar išlyginamųjų kursų studentai,

sėkmingai baigę fakultete patvirtinto pedagogikos dalykų bloko studijas ir atlikę pedagogines praktikas, įvykdę

visus akademinius reikalavimus (atlikę visas tarpines užduotis ir gavę teigiamus įvertinimus) arba įskaičius jų

pedagogikos dalykų studijų rezultatus, pasiektus studijuojant anksčiau kitoje aukštojoje mokykloje.

3.4. Asmens, studijavusio kitoje Lietuvos arba užsienio aukštojoje mokykloje pagal dalinių studijų sutartį ar kitu

teisėtu pagrindu suderinus studijų turinį, pedagogikos dalykų studijų rezultatai įskaitomi vadovaujantis

galiojančia ŠU nustatyta tvarka[[9]](#footnote-9). Kai kiti pedagogikos ciklo dalykai įskaityti, studentas gali pasirinkti rengti tik

pedagogikos studijų baigiamąjį darbą, jei šio darbo kreditų trūksta pedagogo kvalifikacijai įgyti.

3.5. PSBD temas siūlo pedagogus rengiančių studijų programų dėstytojai (darbų vadovai). Temas gali pasiūlyti ir

pedagogus rengiančios programos studijų procese dalyvaujančių ugdymo įstaigų vadovai, pedagogai,

pedagoginių praktikų mentoriai ir dėstytojai, patys studentai.

3.6. Siūlomų temų (ar temų krypčių) ir vadovų sąrašus patvirtina katedros, vykdančios pedagogų rengimo programas, ir paskelbia studentams fakulteto skelbimų lentose ir internete ne vėliau kaip per 10 pirmųjų semestro, kuriame numatytas baigiamasis darbas, dienų.

3.7. Studentai pasirenka temas ir vadovus ne vėliau kaip pirmą mėnesį semestro, kuriame numatytas PSBD. Prašymas leisti rengti PSBD, nurodant pasirinktos temos pavadinimą ir vadovą, suderinus su darbo vadovu pateikiamas atitinkamai katedrai per pirmas 15 dienų semestro, kuriame numatytas PSBD gynimas. Studentų pasirinktos temos tvirtinamos katedros posėdyje.

3.8. Temos formuluotė suderinus su vadovu gali būti tikslinama (nekeičiant temos esmės) ne vėliau kaip likus 1

mėnesiui iki PSBD gynimo. Galutinis temos pavadinimas įrašomas į Akademinę informacijos sistemą.

3.9. Pedagogikos studijų baigiamasis darbas turi būti recenzuojamas. Recenzentą gali pasirinkti studentas iš katedros pasiūlytų recenzentų sąrašo. Recenzentai tvirtinami katedros posėdžio nutarimu ne vėliau kaip likus 1 mėnesiui iki gynimo.

3.10. Darbų gynimo datą iš anksto skelbia dekanatas. Katedra likus iki darbo gynimo ne mažiau kaip 1 savaitei,

dekanatui pateikia a) studentų, kuriems leidžiama ginti darbus nustatytu laiku, ir jų ginamų temų sąrašus, b)

sąrašus studentų, kuriems neleidžiama ginti darbo.

3.11. Kvalifikacinės komisijos pirmininką ir narius skiria katedros vedėjas.

3.12. Kvalifikacinės komisijos ir studentų, kuriems leidžiama ginti PSBD, sąrašas rektoriaus įsakymu tvirtinamas

likus ne mažiau kaip savaitei iki gynimo.

3.13. Parengtas ginti pedagogikos studijų baigiamasis darbas pristatomas katedrai popieriniu ir elektroniniu variantu iki katedros nurodyto laiko bet ne vėliau kaip 1 savaitė prieš gynimą. Pavėluoti darbai gali būti priimami tik su pateisinamaisiais dokumentais (pvz., laikino nedarbingumo pažyma ir kt.). Priimant pavėluotus darbus būtinas vadovo patvirtinimas, kad darbas atitinka reikalavimus ir katedros vedėjo ar komisijos pirmininko sprendimas, kad darbas gali būti ginamas.

3.14. Pedagogikos studijų baigiamasis darbas viešai ginamas kvalifikacinėje komisijoje; gynimas protokoluojamas

3.15. Kvalifikacinės komisijos sprendimu pedagogo kvalifikacija suteikiama studentui, pagal nustatytus reikalavimus parengusiam ir sėkmingai apgynusiajam pedagogikos studijų baigiamąjį darbą, įvertintą teigiamu balu.

3.16. *Pedagogo kvalifikacija* patvirtinama įrašais diplome ir diplomo priedėlyje. Išlyginamųjų kursų studentams gali būti išduodamas nustatytos formos pedagogo kvalifikaciją patvirtinantis pažymėjimas.

3.17. Neapginti darbai gali būti rašomi iš naujo ir ginami ne anksčiau kaip kitą semestrą.

**IV. TURINIO REIKALAVIMAI**

4.1. Pedagoginių studijų baigiamasis darbas turi atitikti turinio reikalavimus, numatytus *Švietimo ir ugdymo krypčių[[10]](#footnote-10)*

bei PSBD dalyko apraše, kuris pateikiamas ŠU akademinėje informacinėje sistemoje.

4.2. Pedagogai privalo turėti gilių pedagogikos ir psichologijos žinių bei gebėti vadovauti ir teikti paramą mokiniams; suprasti socialines ir kultūrines švietimo dimensijas, tirti ir refleksyviai atspindėti švietimo ir ugdymo realybę, gebėti naudotis mokslinių tyrimų rezultatais ir diegti švietimo naujoves[[11]](#footnote-11). Todėl studentas, rengiantis PSBD, turi gebėti įrodyti studijose pasiektus pedagoginio pasirengimo rezultatus; gebėjimus rinkti, sisteminti, refleksyviai bei savikritiškai analizuoti ir pritaikyti teorinę, praktinę patirtinę informaciją apie pedagoginės veiklos objektus ir subjektus[[12]](#footnote-12).

4.3. PSBD teminis turinys turėtų integruoti pedagogikos dalykų bloko studijose įgytų pedagoginių kompetencijų

(žinių, gebėjimų, vertybinių nuostatų) demonstravimą. Studentas pagal pasirinktą PSBD temą turi atlikti

*Mokytojų kompetencijos apraše[[13]](#footnote-13)* nurodytų pasirinktos vienos srities (bendrakultūrinės, profesinės, bendrųjų ar

specialiųjų) visų ar bent trijų kompetencijas sudarančių pedagoginių gebėjimų ugdymosi savianalizę:

apibendrinti, susisteminti ir refleksyviai įsivertinti pedagogikos dalykų studijose įgytas žinias ir pedagoginėse

praktikose įgytus pedagoginius ir pedagogo profesinei veiklai svarbius bendruosius gebėjimus, suvokti ir

numatyti tobulintinas savo profesinio pasirengimo sritis ir nuolatinio mokymosi poreikius[[14]](#footnote-14).

4.4. Įgytų pedagoginių kompetencijų savianalizė gali būti atliekama nagrinėjant visų ar tik kai kurių pedagoginio

bloko dalykų studijų rezultatus. Studentai papildomai gali analizuoti ir įsivertinti ne tik fakultete nustatytų

pedagogikos bloko dalykų studijose ir praktikose gytas pedagogines kompetencijas, bet ir papildomai įsivertinti neformaliuoju būdu įgytus bendruosius gebėjimus, svarbius sėkmingai pedagogo veiklai (bei pateikti gebėjimų įrodymus).

4.5. Šiuo kvalifikacinius darbu studentas turi pademonstruoti elementarius tyriminius gebėjimus: formuluoti temos

tyrimo tikslą, uždavinius, taikyti teorinės apžvalgos metodą, etiškai naudotis moksline literatūra (cituoti,

interpretuoti, apibendrinti ir pan.), formuluoti tyrimo uždavinius atitinkančias išvadas, rašyti glaustai, taisyklinga lietuvių kalba, tvarkingai; parengti pristatymą PowerPoint kompiuterine programa ir ginti darbą (atsakyti į klausimus, diskutuoti).

4.6. PSB darbai turėtų būti rengiami taikant mokslinės literatūros apžvalgos, refleksyviosios savianalizės

metodus. Gali būti taikomi: esė metodas; portfolio metodas (studijų aplankas – PSBD prieduose pateikiant įgytų žinių ir pedagoginių praktikų metu sukauptą pedagoginius gebėjimus įrodančią medžiagą; tačiau pagrindinėje dalyje (2 skyriuje) turi būti analizuojamos, refleksyviai įsivertinamos kompetencijos, kurių įrodymai pateikiami prieduose - portfolio).

4.7. Taikydamas portfolio metodą, studentas pateikia ne visą studijose atliktų užduočių aplanką, bet atrenka teorinėje dalyje analizuotų pedagoginių kompetencijų įrodymus – geriausių darbų pavyzdžius ar jų fragmentus. Kompetencijos įrodymus būtina tinkamai apipavidalinti prieduose (sudėti ir sunumeruoti atitinkama tvarka, sudaryti turinį), o pagrindinėje – kompetencijų savianalizės – darbo dalyje pateikti refleksijas ir apibendrinimus.

4.8. Studentas turi pademonstruoti gebėjimą nagrinėti ugdymo mokslų (pedagogikos, raidos ir pedagoginės

psichologijos ir kt.) teorijas ir jomis remtis numatant galimus ugdymo problemų sprendimus; refleksyviai

išnagrinėti savo patirtas pedagogikos dalykų bloko studijų ir pedagoginių praktikų sėkmes ir problemas, kritiškai įsivertinti ir įrodymais pagrįsti įgytas praktines pedagogo profesijos kompetencijas; pademonstruoti gebėjimą atpažinti tobulintinas savo dabartinio profesinio pasirengimo sritis bei nuolatinio mokymosi poreikius.

**V. FORMALIEJI REIKALAVIMAI**

5.1. Rengiant PSBD, privaloma laikytis fakultete patvirtintų baigiamųjų darbų apipavidalinimo (struktūros, apimties, citavimo ir kt.) formaliųjų reikalavimų.

5.2. Visiškai netoleruojamas plagijavimas.

5.3. PSB darbo struktūra: antraštinis lapas, santraukos lietuvių ir anglų kalba, turinys, įvadinė dalis, pagrindinė dalis, apibendrinimai bei išvados, literatūros sąrašas, priedai (jei yra).

5.3.1. *Įvadinėje dalyje* pristatoma tema, problema arba probleminiai klausimai, formuluojami temos tyrimo

tikslas ir uždaviniai, nurodomi temos tyrimo metodai, trumpai aprašoma baigiamojo darbo struktūra ir

apimtis.

5.3.2. *Pagrindinę dalį* sudaro I (teorinės analizės) ir II (refleksyviosios savianalizės) skyriai.

5.3.2.1. *1 skyrius* – *teorinė* analizuojamos problemos *apžvalga*, remiantis temą atitinkančiais mokslinės

literatūros šaltiniais. Teorinės dalies rengimas grindžiamas fakultete patvirtintais studentų

mokslinių darbų rašymo bendraisiais nurodymais. Itin svarbu etiškas citavimas. Citavimas turi

atitikti tarptautinius socialiniams mokslams taikomo [APA stiliaus](http://students.acu.edu.au/office_of_student_success/academic_skills_unit_asu/academic_referencing/apa2) reikalavimus.

Rekomenduojama pasirinkti naujausius arba publikuotus ne daugiau kaip prieš 10 metų (išimtis – fundamentalieji, mokslo visuomenėje pripažinti darbai).

5.3.2.2. *2 skyrius* – *studento įgytų* pedagoginių ir /ar bendrųjų *kompetencijų*, svarbių pedagogo profesinei

veiklai, refleksyvioji s*avianalizė*. Analizuojamos svarbiausios įgytos kompetencijos

(žinios ir jų taikymas; dalykiniai gebėjimai, vertybinės nuostatos), įgytos kompetencijos

argumentuojamos sukauptais pasiekimų įrodymais ir refleksyviai interpretuojamos;

refleksyviosios kvalifikacinio darbo dalies teiginiai gali būti papildomai argumentuojami

mokslinių šaltinių citatomis, laikantis citavimo etikos reikalavimų.

5.3.3. *Apibendrinimo**dalyje* pateikiami apibendrinimai ir išvados.

5.3.4. Pabaigoje pateikiamas literatūros, kuria buvo remiamasi, sąrašas.

5.3.5. Prieduose galima pateikti pasiekimų įrodymų, pvz., sukaupto studijų aplanko (geriausiai pavykusių studijų užduočių fragmentai; studento vestų pamokų ir popamokinių renginių protokolai, kurių

autentiškumas patvirtintas praktikos mentoriaus parašu ir mokyklos antspaudu; formaliuoju ir

neformaliuoju būdu įgytų kompetencijų pažymėjimai, sertifikatai, patvirtinti parašais ir antspaudais ir

pan.); priedai numeruojami ir pagrindinės dalies tekste pateikiamos nuorodos į kiekvieną priedą).

5.3.6. Santraukose lietuvių ir užsienio kalbomis apibūdinamas temos tyrimo tikslas, uždaviniai, glaustai –

išvados ir 2-4 esminiai temą atitinkantys žodžiai. Santraukų turinys vienodas lietuvių ir užsienio kalbomis. Santraukos apimtis – apie 1000-1500 spaudos ženklų be tarpų (apie 0,5 psl.; 11 dydžio Times New Roman šriftas; intervalas tarp eilučių 1).

5.4. PSBD apimtis (neskaičiuojant viršelio, santraukų, turinio puslapių ir priedų) – 30-40 tūkst. spaudos ženklų be

tarpų, t. y. apie 20 psl.; A4 formatas, 12 dydžio Times New Roman šriftas; intervalas tarp eilučių 1,5.

5.5. Teorinės darbo dalies apimtis 10-15 tūkst. spaudos ženklų (6–8 psl.); empirinės dalies apimtis – 20-30 tūkst.

spaudos ženklų (8–12 psl.). Priedų apimtis neribojama.

**VI. VERTinimo kriterijai**

6.1. Vertinimo kriterijai apibūdina bendriausius kokybės reikalavimus kiekvienai PSBD daliai: pavadinimo

formuluotė, įvado, pagrindinės dalies struktūrinės dalys, išvadų tinkamumas, citavimas ir literatūros sąrašo

sudarymas, priedai, santraukos.

6.1.1. PSBD temos pavadinimas: vertinamas formuluotės aiškumas, lakoniškumas; pavadinimo ir darbo turinio

(nagrinėjamos problemos) dermė.

6.1.2. Įvadas: vertinama temos (problemos) aktualumo pagrindimas; tyrimo objekto, tyrimo tikslo ir uždavinių

formuluotės, tyrimo metodų tinkamumas.

6.1.3.Teorinė dalis. Vertinamas pasirinktos mokslinės literatūros adekvatumas nagrinėjamai temai, rėmimasis

Lietuvos ir užsienio autorių literatūra; teorinio nagrinėjimo turinio struktūrinis pagrįstumas (grupavimas,

nuoseklumas, logiškumas, išsamumas, apibendrinimas); teorinio nagrinėjimo problemiškumas,

kritiškumas; ugdymo teorijos ir praktikos analizės įvairiapusiškumas; citavimo etiškumas, autorių

pateikimo tekste reikalavimų laikymasis.

6.1.4. Empirinė dalis: studijose įgytų pedagogo kompetencijų savianalizė. Vertinamas studijose įgytų

pedagoginių kompetencijų (žinių, gebėjimų ir vertybinių nuostatų) refleksyvumas, teiginių

argumentavimas, įrodymų pateikimas, sąsajos su teorinės dalies turiniu; turinio struktūrinis pagrįstumas

(grupavimas, nuoseklumas, logiškumas, apibendrinimas, nuorodų į priedus pateikimas).

6.1.5. Išvados. Vertinama: išvadų sąsaja su nagrinėjama problema, su tyrimo tikslu ir uždaviniais; išvadų

aiškumas, išbaigtumas ir pagrįstumas; gebėjimų tobulinimo sričių ir būdų numatymas.

6.1.6.Literatūros sąrašas. Vertinama: ar visų tekste paminėtų autorių publikacijos nurodytos literatūros sąraše;

ar sąraše pateikiamos tik tos publikacijos, kurios nagrinėtos ar paminėtos tekste; ar nagrinėtų publikacijų

skaičius pakankamas temos esmei atskleisti; ar literatūros sąrašas atitinka bibliografinius reikalavimus.

6.1.7. Priedai. Vertinamas prieduose pateikiamos medžiagos pagrįstumas (būtinumas), struktūravimas.

6.1.8. Santraukos. vertinamas PSBD turinio ir santraukų lietuvių ir užsienio kalba atitikimas; aiškumas,

lakoniškumas, esminių žodžių ir temos bei turinio atitikimas.

6.1.9. Vertinamas kalbos taisyklingumas, atitikimas lietuvių kalbos ir mokslinio stiliaus normoms; citavimo

etikos ir kt. formaliųjų teksto apipavidalinimo reikalavimų laikymasis.

6.2. PSBD vertinimas pagal aukščiau nurodytus kriterijus:

*puikiai*(10 balų) – jei tema išnagrinėta išsamiai ir visapusiškai; darbas neturi trūkumų dalykinių, metodologinių ir formaliųjų reikalavimų atžvilgiu;

*labai gerai* (9) – tema išnagrinėta labai gerai, esama tik nereikšmingų neatitikimų formaliesiems reikalavimams, ar neesminių netikslumų;

*gerai* (8) – tema išnagrinėta gerai, tačiau esama kai kurių dalykinių, teorinės analizės ar savianalizės trūkumų,

neatitikimų formaliesiems reikalavimams;

*vidutiniškai* (7) - tema išnagrinėta paviršutiniškai, išplėtota nepakankamai, trūksta išbaigtumo, esama nemažai dalykinių, analizės, metodologinių trūkumų ir neatitikimų formaliesiems reikalavimams;

*patenkinamai* (6) – temos esmė atskleista silpnai, darbas aiškiai neišbaigtas, esama rimtų klaidų, reikšmingų dalykinių, analizės, metodologinių trūkumų ir/ar neatitikimų formaliesiems reikalavimams;

*silpnai*(5) vertinamas minimalius turinio ir formaliuosius reikalavimus tenkinantis darbas, kai temos esmė beveik neatskleista, neišnagrinėti svarbūs temos aspektai; esama reikšmingų dalykinių, analizės, metodologinių trūkumų ir neatitikimų formaliesiems reikalavimams;

*nepatenkinamai* (4 ir mažiau balų) – darbas netenkina minimalių reikalavimų: temos esmė neatskleista; gausu esminių klaidų, dalykinių, analizės, metodologinių trūkumų ir /ar nepaisoma citavimo bei kt. formaliųjų reikalavimų. Nustačius plagijavimo faktą, PSBD vertinamas neigiamai arba jo neleidžiama ginti.

6.3. Vertinimo kriterijais vadovaujasi studentas, dėstytojas, recenzentas ir kvalifikacinė komisija.

6.4. Vertinimo kriterijai esant būtinumui gali būti tikslinami ir / ar keičiami fakulteto tarybos sprendimu ir

paskelbiami ne vėliau kaip rugsėjo mėn.

**VII. PAREIGOS, ATSAKOMYBĖ, TEISĖS**

7.1. Baigiamųjų darbų rengimas kvalifikuojamas kaip studento savarankiškas darbas, jame gali būti numatytos ir

konsultacijos.

7.2. Studentas privalo:

7.2.1. Nustatytu laiku pasirinkti pedagogikos studijų baigiamojo darbo temą, vadovą.

7.2.2. Laikytis darbo vadovo pasiūlytų ir/ar katedros ir patvirtintų darbo rengimo terminų.

7.2.3. Susipažinti su PSBD reglamentu ir vertinimo kriterijais.

7.2.4. Savarankiškai rengti PSBD, susirasti temą atitinkančią mokslinę literatūrą, laikytis citavimo etikos ir

akademinio sąžiningumo reikalavimų.

7.2.5. Sistemingai informuoti vadovą apie pedagogikos studijų baigiamojo darbo rengimo eigą ir laiku

aptarti problemas, susijusias su šio darbo rengimu.

7.2.6. Laiku pateikti baigiamąjį darbą vadovui, atsižvelgti į vadovo pastabas ir ištaisyti trūkumus.

7.2.7. Laiku pateikti visiškai parengtą įrištą pedagogikos studijų baigiamąjį darbą (1 egzempliorių kartu su

CD) ir recenziją katedrai, kurioje rengiamas ir ginamas darbas.

7.3. Pedagogikos studijų baigiamojo darbo vadovas:

7.3.1. Kartu su studentu aptaria temos nagrinėjimo tikslą, uždavinius, baigiamojo darbo rengimo eigą ir

patvirtina darbo rengimo grafiką.

7.3.2. Konsultuoja studentą tiesiogiai ir/ar ir virtualiose aplinkose, vadovaudamasi/s ŠU nustatyta tvarka ir

neviršijant numatyto konsultavimo val. skaičiaus, tenkančio vienam studentui, rengiančiam baigiamąjį

darbą[[15]](#footnote-15); t. y. iki 0,3 akademinės valandos (po 0,1 akademinių valandų vienam kreditui).

7.3.3. Teikia studentui pastabas ir pasiūlymus PSBD rengimo metu, tokia apimtimi, kad nebūtų varžomas

studento savarankiškumas, rengiant baigiamąjį darbą.

7.3.4. Laiku informuoja katedrą apie neparengtus arba neatitinkančius reikalavimų darbus; argumentuotai

teikia siūlymus ginti darbus, atidėti gynimą, neleisti ginti.

7.3.5. Dalyvauja darbų gynime arba pateikia trumpą nustatytos formos studento savarankiškumo ir parengto

darbo kokybės apibūdinimą ir siūlomą įvertinimą.

7.4. Kvalifikacinė komisija:

7.4.1. Per savaitę iki darbų gynimo išnagrinėja pateiktus darbus, susipažįsta su recenzento ir vadovo

atsiliepimais.

7.4.2. Argumentuotai vertina pateiktus darbus, vadovaudamasi šių darbų reglamentu ir vertinimo kriterijais.

**VIII. BAIGIAMOSIOS PASTABOS**

8.1. Už PSBD kokybę atsakingas studentas.

8.2. Studentas iki gynimo gali susipažinti su recenzija ir vadovo atsiliepimu.

8.3. Nustačius plagijavimo atvejus, studentui gali būti taikomos priemonės, numatytos ŠU studijų nuostatuose.

8.4. Neapgintą ar neleistą ginti darbą studentas gali perrašyti, pateikti ir ginti ne anksčiau kaip kitą semestrą[[16]](#footnote-16).

8.4. Apeliacijas dėl baigiamojo darbo gynimo tvarkos ar įvertinimo studentai gali pateikti studijų

prorektoriui ŠU numatyta tvarka[[17]](#footnote-17).

8.5. Šis Reglamentas esant būtinumui gali būti tikslinamas ir / ar keičiamas fakulteto tarybos sprendimu ir

paskelbiamas ne vėliau kaip rugsėjo mėn.

1. [*Common European Principles for Teacher Competences and Qualifications*](http://www.atee1.org/uploads/EUpolicies/common_eur_principles_en.pdf) (2010) [↑](#footnote-ref-1)
2. [Recommendation of the European Parliament and of the Council on the establishment of the European Qualifications](http://ec.europa.eu/eqf/documentation_en.htm)

   Framework for lifelong learning (April 2008). *Official Journal of the European Union.* (2008/C111/01). [↑](#footnote-ref-2)
3. *Pedagogų rengimo reglamentas***,** LR ŠMM 2012-12-17 įsak. Nr. V- 1742 [↑](#footnote-ref-3)
4. [Recommendation of the European Parliament and of the Council on the establishment of the European Qualifications](http://ec.europa.eu/eqf/documentation_en.htm)

   Framework for lifelong learning (April 2008). *Official Journal of the European Union.* (2008/C111/01). [↑](#footnote-ref-4)
5. Ten pat. [↑](#footnote-ref-5)
6. *Šiaulių universiteto Studijų nuostatai*, 2013. [↑](#footnote-ref-6)
7. Patvirtinta ŠU SGNSF dekanato posėdyje 2012-12-05. [↑](#footnote-ref-7)
8. *Pedagogų rengimo reglamentas***,** LR ŠMM 2012-12-17 įsak. Nr. V- 1742. [↑](#footnote-ref-8)
9. *Studijų rezultatų įskaitymo tvarka Šiaulių universitete*. ŠU rektoriaus 2013-07-04. įsak. Nr. V-492. [↑](#footnote-ref-9)
10. *Švietimo ir ugdymo studijų krypčių aprašas*. Projektas, Studijų kokybės vertinimo centras, 2013. [↑](#footnote-ref-10)
11. [*Common European Principles for Teacher Competences and Qualifications*](http://www.atee1.org/uploads/EUpolicies/common_eur_principles_en.pdf) (2010). [↑](#footnote-ref-11)
12. *Švietimo ir ugdymo studijų krypčių aprašas*. Projektas, Studijų kokybes vertinimo centras, 2013. [↑](#footnote-ref-12)
13. *Mokytojo profesijos kompetencijos aprašas*, LR ŠMM 2007-01-15 įsak. Nr. 54**.**  [↑](#footnote-ref-13)
14. Žr. dalyko (kodas S272B930) aprašą ŠU akademinėje informacinėje sistemoje. [↑](#footnote-ref-14)
15. *Pirmosios* *pakopos studijų programų sudarymo bendrieji principai.* ŠU rektoriaus 2013-07-03 įsak. Nr. V-488. [↑](#footnote-ref-15)
16. ŠU studijų nuostatai. // ŠU akademinių skolų likvidavimo, atsiskaitymų atidėjimo, egzaminų perlaikymo geresniam

    pažymiui tvarka. [↑](#footnote-ref-16)
17. *Šiaulių universiteto studijų apeliacijų nuostatai*. ŠU rektoriaus 2011-11-21 įsak. Nr. V-131. [↑](#footnote-ref-17)